Ísland kaus gegn verndun hákarla í útrýmingarhættu á þingi CITES í Genf á sunnudag . Tillögurnar voru þrjár og náðu yfir 18 tegundir „ Íslendingar hafa verið mjög tregir að samþykkja vernd á fiskum , “ hefur Fréttablaðið eftir Jóni Má Halldórssyni líffræðingi . „ Við erum fiskveiðiþjóð og það eru stærri hagsmunir sem liggja í öðrum tegundum . Erlendis hafa samtök barist fyrir því að takmarka veiðar á þorski svo dæmi sé tekið , “ sagði Jón . „ Ofveiði á hákörlum hefur verið gríðarleg , sérstaklega í Indlandshafi og Kyrrahafi . Því er full ástæða til þess að fara í alvarlegar verndaraðgerðir fyrir þessi dýr . “ Enginn af tegundunum sem um ræðir hafa fundist við strendur Íslands . CITES , eða Washington-sáttmálinn , er alþjóðlegur samningur sem fjallar um alþjóðaverslun með tegundir í útrýmingarhættu . Á þinginu síðast liðinn sunnudag var samþykkt að veita öllum 18 tegundunum vernd . Kosningunni var fagnað með lófaklappi og faðmlögum fulltrúa á staðnum . Fulltrúar utanríkisráðuneytisins kusu þó gegn slíkri verndun .